เรามักจะคิดว่าความรู้สึกรักโรแมนติก
เป็นสิ่งที่มาจากใจ ที่เกิดขึ้นเองและไม่สามารถอธิบายได้
แต่ที่จริงแล้ว สมองของคุณ
กำลังทำการคำนวณที่ซับซ้อนอย่างต่อเนื่อง ในเวลาเพียงไม่กี่วินาที
ซึ่งรับผิดชอบ ต่อการตอบสนองแรงดึงดูดดังกล่าว
ฟังดูไม่ค่อยจะเหมือนในกวีเลยใช่ไหม
แต่เพียงเพราะว่าการคำนวณเกิดขึ้นในสมอง
ไม่ได้หมายความว่า ความรู้สึกอบอุ่น ตื้นตันมันเกิดขึ้นทั้งหมดในสมองคุณ
จริงๆ แล้ว สัมผัสทั้งห้าของคุณกำลังทำหน้าที่
แต่ละสัมผัสสามารถที่จะเรียกร้องหรือยับยั้ง แรงดึงดูดที่กำลังจะเบ่งบาน
ตาทั้งสองเป็นส่วนแรกของแรงดึงดูดนั้น
มาตราฐานความงามของสิ่งที่มองเห็น แตกต่างกันออกไป
ตามวัฒนธรรม และยุคสมัย
และสัญลักษณ์ความเยาว์วัย การสืบพันธุ์ และสุขภาพที่ดี
อย่างเช่นผมยาวเป็นเงางาม
หรือผิวที่เรียบไร้รอยแผล
จะเป็นที่ต้องการเสมอ
เพราะว่าพวกมันเกี่ยวข้อง กับความสามารถในการสืบพันธุ์
และเมื่อตามองไปเห็นบางสิ่งที่ชอบ
สัญชาตญาณของเราจะบอกให้เข้าไปใกล้
เพื่อสัมผัสอื่นๆ จะได้ทำการสำรวจ
ส่วนร่วมของจมูกในเรื่องความรัก
เป็นมากกว่าการรับรู้เรื่องน้ำหอมหรือโคโลญ
มันสามารถที่จะรู้ถึงสัญญาณเกี่ยวกับเคมี ที่มีในธรรมชาติ
ที่รู้จักกันในนาม ฟีโรโมน
พวกมันไม่ใช่แค่ถ่ายทอด ลักษณะสำคัญทางกายภาพ
หรือข้อมูลทางพันธุกรรมของแหล่งที่มา
แต่ยังสามารถที่จะกระตุ้นการตอบสนอง
ทางสรีระวิทยา หรือทางพฤติกรรมของผู้รับได้
ในการศึกษาหนึ่ง กลุ่มผู้หญิง ที่อยู่ในช่วงตกไข่ต่างๆ กัน
ใส่เสื้อเหมือนๆ กันเป็นเวลาสามคืน
หลังจากที่อาสาสมัครชายถูกเลือกอย่างสุ่ม
เพื่อดมเสื้อตัวใดตัวหนึ่งที่ถูกใส่มาแล้ว
หรือตัวที่ยังไม่ถูกใส่
ตัวอย่างน้ำลายแสดงให้เห็นถึงการเพิ่มขึ้น ของเทสโทสเตอโรน
ในผู้ที่ได้กลิ่นเสื้อที่ถูกใส่มาแล้ว โดยผู้หญิงที่กำลังตกไข่
การกระตุ้นของเทสโทสเตอโรนนั้น
อาจผลักดันให้ผู้ชายเข้าหาผู้หญิง
ที่เขาอาจไม่ได้สังเกตเห็น
จมูกของผู้หญิงถูกปรับอย่างเหมาะเจาะ
เข้ากับโมเลกุล MHC
ซึ่งถูกใช้ในการสู้กับเชื้อโรค
ในกรณีนี้ การชักจูงในเชิงตรงข้าม
เมื่อทำการสอบถามผู้หญิงที่ดมเสื้อผ้า
ที่ถูกใส่มาแล้วโดยผู้ชาย
พวกเขาชอบกลิ่นของคนที่
มีโมเลกุล MHC แตกต่างจากคนอื่นๆ
มันฟังดูมีเหตุผล
ยีนที่ส่งผลให้เกิดความหลากหลาย ของภูมิคุ้มกันมากกว่า
อาจให้ข้อได้เปรียบในแง่การอยู่รอด กับลูกหลาน
หูของเราตรวจจับความสนใจเช่นกัน
ผู้ชายชอบผู้หญิงที่มีเสียงสูง เสียงพูดที่มีลมหายใจแทรก
และช่วงความถี่ที่กว้าง
ที่พ้องกับรูปร่างที่เล็กกว่าพวกเขา
ในขณะที่ผู้หญิงชอบเสียงต่ำ
ที่มีช่วงความถี่ที่แคบ
ที่บ่งบอกถึงร่างกายที่ใหญ่กว่า
และไม่น่าแปลกใจที่ว่า
การสัมผัสเป็นสิ่งที่จำเป็นสำหรับความรัก
ในการทดลองนี้
โดยที่ไม่ทราบว่าการศึกษาได้เริ่มขึ้นแล้ว
ผู้ที่เข้าร่วมจะถูกขอให้ถือกาแฟ
ร้อนหรือเย็น
ต่อมา ผู้ที่เข้าร่วมอ่านเรื่อง
เกี่ยวกับบุคคลสมมติ
และถูกขอให้ประเมินบุคลิกภาพของพวกเขา
ผู้ที่ถือถ้วยกาแฟร้อน
เห็นว่าบุคคลในเรื่องมีความสุข
เข้าสังคม ใจกว้าง และอารมณ์ดี
กว่าคนที่ถือถ้วยกาแฟเย็น
ซึ่งประเมินว่าบุคคลนั้นเย็นชา เจ้าหลักการ และไม่แสดงออกเรื่องความรัก
ถ้าคนที่อาจมาเป็นคู่
สามารถผ่านการทดสอบทั้งหมดนี้ มันก็ยังมีอีกอย่าง
จูบแรกที่แสนเคอะเขิน
การแลกเปลี่ยนที่มากมายและซับซ้อน
ของบทบาทของสัมผัสและสารเคมี
อย่างเช่นกลิ่นของลมหายใจ
และรสชาติของปาก
ช่วงเวลาแสนอัศจรรย์นี้สำคัญมาก
จนชายหญิงส่วนใหญ่
รายงานว่าสูญเสียความสนใจของพวกเขา ต่อใครบางคนไป
หลังจากจูบแรกแย่ๆ
เมื่อความสนใจได้รับการตอบกลับ
กระแสเลือดของคุณจะท่วมไปด้วย
โนเรฟิเนฟริน (norepinephrine)
กระตุ้นระบบสู้หรือเผ่น (fight or flight system)
หัวใจของคุณเต้นเร็วขึ้น
ม่านตาคุณขยาย
และร่างกายของคุณปลดปล่อยกลูโคส เป็นพลังงานเสริม
ไม่ใช่เพราะคุณอยู่ในอันตราย
แต่เพราะร่างกายของคุณกำลังบอกคุณว่า
มีอะไรบางอย่างสำคัญเกิดขึ้น
เพื่อที่จะให้คุณเพ่งความสนใจ
โนเรฟิเนฟรินสร้างทัศนยภาพแบบท่อ
คือปิดกั้นสิ่งที่หันเหความสนใจโดยรอบ
บางที แม้กระทั่ง ทำให้ความรู้สึกเรื่องเวลาของคุณผิดเพี้ยน
และเพิ่มพูนความทรงจำของคุณ
นี่อาจอธิบายได้ว่าทำไมคนถึงไม่สามารถ ลืมจูบแรกของพวกเขาได้
แนวคิดเกี่ยวกับความสนใจมากมายของเรา
ได้รับอิทธิพล จากชีววิทยาเชิงเคมีและวิวัฒนาการ
อาจฟังดูเย็นชาและเป็นวิทยาศาสตร์มากกว่า จะสื่อถึงความรัก
แต่ครั้งหน้าเมื่อคุณเห็นใครสักคนที่คุณชอบ
ลองชื่นชมดูว่าร่างกายของคุณเล่นการจับคู่อย่างไร
เพื่อตัดสินใจว่าคนแปลกหน้าแสนงามนี้ เป็นคนที่ใช่หรือไม่